Document ID: /roh_data/filtered/fineweb-2-filterrobots_roh.jsonl.gz/27895

Sia vusch è ferm colliada cun cursas da skis e da passlung, il siglir cun skis, cursas da la furmla 1 sco era chalvatgar. Cult è co el ha commentà cun vusch fitg emoziunala la cursa da Bernhard Russi al titel da campiun mundial il 1970 a Val Gardena. Karl Erb è quella giada vegnì crititgà d'esser stà memia emoziunal. Pli tard ha Bernhard Russi assistì sco co-commentatur. Plinavant ha Karl Erb er gì numerusas funcziuns naziunalas tar il sport d'elita.
El ha era scrit plirs cudeschs da sport, sco per exempel purtrets da Bernhard Russi, Heini Hemmi e Franz Heinzer sco era il classicher «Faszination Abfahrt» e las annalas «Sport Hits».
Tochen tar sia mort è el stà in persequitader critic dal sport. Er sch'el ha il davos be pli pudì tadlar e betg pli guardar sport. Erb pativa d'ina malsogna dals egls. Intellectual e retoric è el dentant stà alert fin la fin.
RR novitads 12:00